
Ametliku kohanime ja maaüksusele koha-aadressi määramine
(Paju park)


1. Asjaolud ja menetluse käik
Narva Linnavalitsus viis Narva Linnavolikogu 30.01.2020 määruse nr 5 „Kodanikualgatuse toetamise kord Narva linna eelarvest“ alusel läbi ideekonkursi, mille eesmärgiks oli elanike kaasamine eelarve koostamise protsessi.
Kodanikualgatuse konkurss toimus ajavahemikul 19.04.2021–31.05.2021.
Hääletamise tulemusel on Narva Linnavalitsuse 21.06.2021 korraldusega nr 471-k kinnitatud võitjaks projekt "Rakvere park (Rakvere tn 71a)", mis näeb ette Rakvere tn 71a (51104:003:0062) munitsipaalmaal asuva  linnapargi laiendamist ja heakorrastamist.

Vastavalt kohanimeseaduse § 4 lõikele 2 on lubatud määrata kohanimi objektidele, mis ei nõua sama paragrahvi lõike 1 kohaselt kohustuslikku kohanime määramist, s.h pargile.

Narva Linnavolikogu  06.05.2010 määrusega nr 20 vastuvõetud kohanime määramise korra § 3 lõike 5 kohaselt võib linnavalitsus kohanime määramise ettepanekute tegemiseks või kohanime määramise ettepaneku kohta arvamuse saamiseks moodustada nimekomisjoni, korraldada avaliku konkursi või küsida ekspertarvamusi.

Narva Linnavalitsuse Nimekomisjoni 10.11.2021 toimunud istungil otsustati leida pargile sobiv nimi avaliku konkursiga, mille jaoks moodustati nimekonkursi komisjon.

Kohanimeseaduse § 3 lõike 7 punkti 1 kohaselt on kohanime määramine käesoleva seaduse tähenduses kohanimemääraja poolt kohanime panek ametliku nimeta nimeobjektile.

Nimekonkursi komisjoni 02.12.2021 toimunud istungil valiti komisjoni esimees, kinnitati nimekonkursi žürii koosseis ja konkursi läbiviimise tingimused. Võitja valib nimekonkursi komisjon häälteenamuse alusel. 

09.03.2022 kuulutati välja Rakvere 71a pargile nime leidmiseks avalik konkurss.
Tähtajaks, 25. märts, laekus nimekonkursile 173 ettepanekut 97. inimeselt.

08.04.2022 toimunud nimekonkursi žürii istungil tunnistati kvalifitseerunuks 53 pargi nime  ja pandi avalikule rahvahääletusele. Tähtajaks (18.06.2022) andis hääle 381 inimest.

14.12.2022 toimunud Rakvere 71a nimekonkursi žürii istungil otsustati esitada Rakvere 71a nimekonkursi komisjonile lõpliku valiku tegemiseks rahvahääletuses osalenud ja enim hääli kogunud 7 nimetust.

20.12.2022 toimunud Rakvere 71a nimekonkursi komisjoni koosolekul viidi läbi nimeline hääletamine ning  komisjoni liikmete hääletuse tulemusel osutus võitjaks nimetus "Paju park".

Narva Linnavalitsuse Nimekomisjoni 05.01.2023 toimunud istungil otsustati nõustuda nimekonkursi komisjoni otsusega kuulutada nimekonkursi võitjaks nimetus "Paju park". Väljavõte Nimekomisjoni istungi protokollist on korralduse eelnõule lisatud. 

[bookmark: _GoBack]Kuna park võtab enda alla suure osa 51104:003:0062 maaüksusest ning on selle põhiline ja oluline osa, siis on otstarbekas ja põhjendatud ka maaüksusele määrata vastav koha-aadress (Paju park), mis ei lähe vastuollu kohanimeseaduse §-s 4 sätestatuga.

Korralduse eelnõu on kooskõlastatud aadressiandmete süsteemi infosüsteemi (ADS-i infosüsteemi) vastutava töötlejaga (Maa-amet, aadressiandmete osakond).

Korralduse eelnõu avalikustati Narva linna veebelehel www.narva.ee 26.01.2023, Arhitektuuri- ja Linnaplaneerimise Ameti kodulehel www.narvaplan.ee 30.01.2023. a ning 02.02.2023. a linnalehes „Narvskaja Gazeta“. Avalikustamise ajal eelnõu kohta kirjalikke vastuväiteid ega ettepanekuid ei esitatud.

2. Õiguslikud alused
2.1	Kohanimeseaduse § 5 lõige 1 punkt 3 sätestab, et kohanimemääraja on kohaliku omavalitsuse üksus;
2.2	Kohanimeseaduse § 6 lõikes l on sätestatud, et kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel;
2.3	Narva Linnavolikogu 06.05.2010 määruse nr 20 „Kohanime määramise kord“ § 3 lõike 2 kohaselt korraldab kohanime määramise ettevalmistamist linnavalitsuse Arhitektuuri- ja Linnaplaneerimise Amet (edaspidi amet). 
2.4	Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;
2.5	Narva Linnavalitsuse Arhitektuuri- ja Linnaplaneerimise Ameti põhimääruse § 8 punkti 21 kohaselt on geodeesia ja maakorralduse osakonna üheks põhiülesandeks maaüksustele koha-aadresside määramine ja vastavate linnavalitsuse haldusaktide ettevalmistamine ning aadressiandmete süsteemi infosüsteemis (ADS-i infosüsteem) menetlemine;
2.6	Haldusmenetluse seaduse § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

3. Otsus
Määrata katastritunnusega 51104:003:0062 (asukohaskeem lisatud):

3.1	maaüksusel asuvale pargile kohanimi "Paju park";
3.2	maaüksusele koha-aadress  Narva linn, Paju park.

4. Rakendussätted
4.1	Korraldus jõustub teatavakstegemisest;
4.2	Narva Linnavalitsuse Arhitektuuri- ja Linnaplaneerimise Ametil teha korraldus teatavaks Kohanimenõukogule ja menetleda ADS infosüsteemis;
4.3	Tunnistada kehtetuks Narva Linnavalitsuse 21.12.2012. a korralduse nr 1306-k "Moodustatavatele maaüksustele aadresside määramine Rakvere tn 71 maa-ala detailplaneeringu alusel” punkt 3.2;
4.4	Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.





Katri Raik 
Linnapea							Üllar Kaljuste
									Linnasekretär

Asukohaskeem
Narva linn, Paju park

